stanford-oval/wikipedia huggingface dataset:
Aito (nimi)
Aito-nimisiä henkilöitä

Aito Airola (1910–1982), kemisti, tutkimusjohtaja ja professori
Aito Husso (1892–1933), suomentaja
Aito Kare, suomentaja
Aito Keravuori (1910–1998), upseeri
Aito Mäkinen  (1927–2017), elokuvaohjaaja
Aito Ojala (1926–2023), tekniikan tutkija ja energiatalouden professori
Libertina Amathila

| Libertina Amathila |
| --- | --- |
 Libertina (Libertine) Amathila.
Henkilötiedot
Syntynyt: 10. joulukuuta 1940 (ikä 84)
Kansalaisuus:  namibialainen
Ammatti:  lääkäri, poliitikko
Muut tiedot
Tunnustukset:  Omugulugwombashe-mitali (1987), Nansen-palkinto (1991)
Libertina Inaviposa Amathila, kutsumanimeltään Meme Doctor (o.s. Appolus, s. 10. joulukuuta 1940 Fransfontein, Kunenen alue) on namibialainen lääkäri ja poliitikko. Hän toimi Namibian varapääministerinä vuosina 2005–2010.
Amathila aloitti alakoulun luterilaisen lähetysaseman koulussa (Lutheran Mission School) ja jatkoi alkeisopintojen jälkeen Otjiwarongon alakoulussa. Yläkoulun hän kävi Okahandjan Augustineum Collegessa (1955–1957). Vuonna 1962 Amathila  pakeni kotimaastaan Botswanan kautta Tansaniaan. Hän sai SWAPOn kansakuntaohjelman kautta apurahan opiskella lääketiedettä Puolassa. Hän valmistui ensimmäisenä namibialaisena naislääkärinä Varsovan lääketieteellisestä akatemiasta. Hän työskenteli myös poliittisesti ollen SWAPOn keskuskomiteassa terveyden ja hyvinvoinnin varaministeri ja SWAPOn naisneuvoston johtaja (1969–1976). Hän opiskeli Ruotsissa Karoliinisessa instituutissa ja sai sieltä lääkärin lupakirjan. Hän täydensi opintojaan ravitsemus- ja kansanterveystieteen diplomilla Lontoon School of Hygiene and Tropical Medicinestä ja epidemiologian diplomilla (ranskankielellä) Bamakosta Malista (1980).
Lontoossa opiskelun jälkeen hänen pätevöitymisensä lastenlääkäriksi keskeytyi, koska hän lähti vapaaehtoisena Lusakaan Sambiaan työskentelemään SWAPOn pakolaisleireille. Sieltä hänet siirrettiin Angolaan Kwanza Sulin lastenkeskuksen johtajaksi. Hän työskenteli useilla leireillä ja organisoi terveyteen liittyviä hankkeita. Kaikkiaan hän työskenteli lähes 20 vuoden ajan lääkärinä eri pakolaiskeskuksissa hoitaen muun muassa namibialaisia pakolaisia, ja hän hoiti myös haavoittuneita taistelijoita. UNHCR palautti hänet kotimaahansa vuonna 1989.
Kotimaassaan hän on pitkäaikainen kansanedustaja ja ministeri. Hän vannoi ministerinvalan (paikallishallinnon ja asutuksen ministeri) Namibian itsenäistymispäivänä 21. maaliskuuta 1990. Tästä tehtävästä hän siirtyi Namibian terveys- ja sosiaaliministeriksi (1996–2005). Vuonna 2005 Amathilasta tuli Namibian varapääministeri (vuoteen 2010 saakka). Vuonna 2010 hän luopui julkisista tehtävistä ja on luopunut myös politiikasta.
Amathilan kirjoittamiin kirjoihin kuuluu teos Making A Difference (University of Namibia Press, Windhoek, 2012; ISBN 978-9991687087). Hänen saamista tunnustuksista mainittakoon muun muassa Omungulumbashe-mitali (1987) urheudesta ja pitkäaikaisesta palvelusta sekä YK:n pakolaisjärjestön (UNHCR) Nansen-palkinto (1991).
Amathila on naimisissa poliitikon ja aiemman ministerin Ben Amathilan (s. 1938) kanssa.
Käännös suomeksi
112 Gripes about the French

Vihkon kansikuva
112 Gripes about the French oli Yhdysvaltain armeijan vuonna 1945 julkaisema vihkonen, jonka tarkoitus oli auttaa yhdysvaltalaisia sotilaita ymmärtämään paikallista ranskalaisväestöä paremmin ja lievittää näiden välisiä jännitteitä. Vihko on laadittu kysymys ja vastaus -muotoon ja esittää järkeenkäyvät selitykset lukuisiin yleisiin ranskalaisia koskeviin valituksiin.
Vihko on julkaistu vuonna 2004 uudelleen englanniksi (ISBN 1-4191-6512-7) ja ranskaksi nimellä Nos amis les Français eli "ystävämme ranskalaiset" (ISBN 2-7491-0128-X).
Aiheesta muualla

112 Gripes about the French, koko aineisto tekstimuodossa (Arkistoitu – Internet Archive)
Christfried Ganander

| Christfried Ganander> Henkilötiedot |
| --- | --- |
Syntynyt: 21. marraskuuta 1741 Haapajärvi
Kuollut: 17. helmikuuta 1790 (48 vuotta) Rantsila
Ammatti:  pappi, kansankulttuurin kerääjä
Vanhemmat:  Thomas Ganander Helena Hidén
Puoliso:  Magdalena Sinius Helena Elisabet Gutzén
Muut tiedot
Merkittävät teokset: Mythologia Fennica
Laatta Gananderin synnyinkodin seinässä Haapajärvellä.
Christfried (Kristfrid) Ganander (21. marraskuuta 1741 Haapajärvi – 17. helmikuuta 1790 Rantsila) oli suomalaisen kansankulttuurin kerääjä, pappi ja sanakirjan tekijä. Gananderin suurin saavutus oli ensimmäisen laajan suomen kielen sanakirjan kerääminen, joka jäi kuitenkin julkaisematta. Lisäksi hän keräsi kansanrunoutta jo ennen Elias Lönnrotia.
Henkilöhistoria

Ganander syntyi Haapajärvellä vuonna 1741 kappalainen Thomas Gananderin ja hänen vaimonsa Helena Hidenin perheeseen. Isänsä kuoltua vuonna 1751 hänet otti huollettavakseen äidinisä Henrik Hiden, joka oli kappalaisena Kauhajoen pappilassa. Ganander valmistui papiksi Turun akatemiasta ja vihittiin virkaansa vuonna 1763. Toimittuaan Pietarsaaressa kappalaisen apulaisena hän palasi yliopistoon vuonna 1765 ja valmistui maisteriksi 1766. Ganander oli apulaisena Vaasassa ja Laihialla, mutta toimi sitten Rantsilan kappalaisena vuodesta 1775 aina kuolemaansa saakka. Gananderin ensimmäinen puoliso noin vuodesta 1767 alkaen oli Magdalena Sinius (k. 1784) ja toinen vuodesta 1787 lähtien Helena Elisabet Gutzén (k. 1833).
Kirjailijan ja kääntäjän ura

Jo opinnoissaan Ganander oli saanut luonnontieteellisiä vaikutteita ja kiinnostunut Porthanin suomalaisuuden aatteesta. Kansankulttuurin kerääjänä ja tutkijana hänen julkaistu pääteoksensa on suomalaisten kansanuskon aakkosellinen hakuteos Mythologia Fennica vuodelta 1789. Sen aineiston hän oli koonnut kansanrunoista, loitsuista, perimätiedoista ja kirjallisista lähteistä. Lönnrot piti Gananderin työtä merkittävänä ja jatkoi sitä. Teoksesta on otettu faksimilepainos 1961. Gananderin teoksista merkittävin lienee kuitenkin julkaisematta jäänyt yli kaksi vuosikymmentä valmisteltu ja yli 30 000 hakusanaa sisältävä suomalais-ruotsalais-latinalainen sanakirja Nytt Finskt Lexicon jonka käsikirjoitus valmistui vuonna 1787. Mythologia Fennica oli tarkoitettu sen liitteeksi. Sanakirjassaan Ganander esittää myös etymologisia selityksiä sanoille. Teos julkaistiin faksimilejäljennöksenä vuosina 1937–1940.
Ganander julkaisi myös tilapäisrunoja ja toimi valistuksen hengessä kansanopettajana. Runokirjoista tunnetuin lienee 1786 ilmestynyt Runo-Kirja, ja 1789 painettu Venäjän Naima-Vijsu on puolestaan ilmeisesti ensimmäinen suomennettu venäläinen runoteos. Gananderin arvoituskokoelma Aenigmata Fennica, Suomalaiset Arwotuxet Wastausten kansa ilmestyi vuonna 1783 ja sisältää 337 arvoitusta. Se perustui hänen keräämäänsä kansanrunouteen ja suomen kielen sanastoon. Vuonna 1784 painettiin Gananderin kokoelma Uudempia Ulosvalituita Satuja, eri lähteistä koottuja eläinaiheisia satukäännöksiä, joista 15 viimeistä ovat runomuotoisia ja kaksi on suomalaisia kansansatuja.
Vuonna 1780 Ganander julkaisi tutkielman romanien alkuperästä, elintavoista ja kielestä. Teokselle myönnettiin Ruotsin kaunokirjallisuusakatemian kilpailussa hopeamitali. Ganander julkaisi myös vuonna 1788 kaksi ensimmäistä suomenkielistä lääkintäkirjaa, Maan-Miehen Huone- ja Koti-Aptheeki sekä Eläinden Tauti-Kirja, joista otettiin useita painoksia vielä 1800-luvulla. Toimiessaan Laihian kappalaisen Israel Reiniuksen apulaisena, joka oli kiinnostunut muinaistieteistä, Ganander kiinnostui itsekin aiheesta ja jatkoi Reiniuksen aloittamia hautatutkimuksia. Hän julkaisi 1782 Åbo Tidningar -lehdessä niistä kirjoituksen Kort berättelse om de i Laihela Socken befintelige sten- och jättehögar ja myöhemmin samalla vuosikymmenellä vielä muita vastaavia tekstejä samassa lehdessä.
Muistaminen

Rantsilan kirkkopuistossa paljastettiin 1982 Helmi Junttilan suunnittelema ja Eelis Räsäsen valmistama Gananderin patsas.
Aiheesta muualla

Lisää luettavaa aiheesta Christfried Ganander on Wikiaineistossa
Vapaasti ladattavia Christfried Gananderin e-kirjoja Projekti Lönnrotilta sekä Project Gutenbergiltä
Ganander Rantsilan sivuilla (Arkistoitu – Internet Archive)
Arviointi kirjasta: Nytt Finskt Lexicon hakemistoineen
K. Ganander:K. Ganander: Maan-Miehen Huone- ja Koti-Aptheeki (kirja www-muodossa).
Ganander, Christfrid: Uudempia uloswalituita satuja, : nuorten peränajatuxen teroituxexi, ja yhteisesä elämäsä opixi, waroituxexi ja neuwoxi (Kansalliskirjaston kappaleen digitaalinen kopio).
Suomalaisia myyttisiä olentoja Mythologia Fennicasta
Christfrid Ganander Kirjasampo.fi
Elina Palola, Sananloppuisen k:n merkintä Christfrid Gananderin kansanrunokokoelmassa (Väitöskirja: Oulun yliopisto, 22.5.2009)
Tukka pois ja taikinaa päähän. Chritfrid Ganander opettaa kansallemme lääkintätaitoa, Seura, 6.1.1937, nro 1, s. 6, Kansalliskirjaston digitaaliset aineistot
"Uusi suomen sanakirja: Gananderin sanakirja – sataviisikymmentä vuotta käsikirjoituksena ollut suurteos – pääsee julkisuuteen, Suomen Kuvalehti, 26.6.1937, nro 26, s. 8, Kansalliskirjaston digitaaliset aineistot
Martti Rapola: Gananderin sanakirja – Porthanin ajan suuri saavutus, Helsingin Sanomat, 13.2.1938, nro 42, s. 8, Kansalliskirjaston digitaaliset aineistot
Kristfrid Ganander, Porthanin työtoveri / V. Tarkiainen.  Kotikielen seura, 1941.  Kansalliskirjasto.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Ranska  BnF data  Saksa  Suomi (KANTO)  Yhdysvallat  Ruotsi  Alankomaat  Puola 
Taiteenala:  MusicBrainz 
Henkilöt:  Deutsche Biographie  DDB  Kansallisbiografia  Biografiskt Lexikon  Uppslagsverket Finland  Biografiasampo  Ylioppilasmatrikkeli 1640–1852 
Muut:  IdRef
Hanan Ashrawi

Hanan Ashrawi
Hanan Daoud Khalil Ashrawi (s. 8. lokakuuta 1946 Nablus, Länsiranta) on palestiinalainen kristitty lainsäätäjä, aktivisti ja tutkija. Hän on työskennellyt yhdessä Edward Saidin kanssa ja oli tämän ystävä. Ashrawi oli merkittävä johtaja ensimmäisen intifadan aikana ja toimi Palestiinan delegaation virallisena edustajana Lähi-idän rauhanprosessissa. Hänet on valittu useita kertoja Palestiinan lainsäädäntöneuvostoon. Ashrawi on Palestiinan pääministeri Salam Fayyadin puolueen Kolmannen aallon jäsen.
Ashrawi työskentelee useiden kansainvälisten ja paikallisten organisaatioiden, kuten Maailmanpankin Lähi-idän ja Pohjois-Afrikan toimistossa (MENA), Yhdistyneiden kansakuntie sosiaalisen kehityksen tutkimuslaitoksessa (UNRISD) ja Kansainvälisen ihmisoikeusneuvoston neuvoa-antavissa elimissä.
Ashrawi on suorittanut Beirutin amerikkalaisessa yliopistossa kirjallisuuden BA- ja MA-tutkinnot. Hänellä on myös filosofian tohtorin tutkinto keskiaikaisesta ja vertailevasta kirjallisuudesta Virginian yliopistosta.
Ashrawi sai 2002 Olof Palme -palkinnon.
Julkaisut

Anthology of Palestinian Literature (ed).
The Modern Palestinian Short Story: An Introduction to Practical Criticism
Contemporary Palestinian Literature under Occupation
Contemporary Palestinian Poetry and Fiction
Literary Translation: Theory and Practice
This Side of Peace: A Personal Account  (ISBN 0-684-80294-5)
Luettelo šarialain käytöstä maantieteellisesti

Jumala
Jumalan ykseys
Muhammed
profeetat
Islamin viisi peruspilaria
uskontunnustus
rukous
paasto
almuvero
pyhiinvaellus
Koraani
Aleksanteri Suuri Koraanissa
Koraanin historiallis-kriittinen tutkimus
Koraanin käännökset
Luettelo Koraanin suurista
Muhammed Koraanissa
Polta Koraani -päivä
Raamattu ja Koraani
Sanaan käsikirjoitukset
Suura
Väkivalta Koraanissa
Kirjoitukset
Koraani
sunna
hadith
fiqh
šaria
Luettelo šarialain käytöstä maantieteellisesti
kalam
sira
Luettelo profeetta Muhammedin elämäkerroista
Islamin suuntaukset
sunnalaisuus
šiialaisuus
Ibadilaisuus
suufilaisuus
Ahmadiyya
Kulttuuri ja yhteiskunta
islamilainen arkkitehtuuri
islamilainen filosofia
islamilainen kalenteri
islamilainen taide
islamilainen tiede
islamilaiset pyhäpäivät
islam ja naiset
islam ja politiikka
islamin suhtautuminen muihin uskontoihin
jihad
moskeija
luettelo muslimienemmistöisistä valtioista
Muuta aiheeseen littyvää
Allah
islamin historia
islamin kritiikki
islamofobia
Historiallis-kriittinen islamin tutkimus
islam Suomessa
Šarian historia
Tämä on luettelo valtioista, joissa šaria-lakia sovelletaan valtion virallisessa lainsäädännössä joko alueellisesti, perhelainsäädännön mukaisesti tai valtakunnallisesti. Luettelossa on myös muslimienemmistöiset valtiot, joissa ei sovelleta šaria-lakia ollenkaan. Suurin osa valtioista kuuluu Islamilaiseen yhteistyöjärjestöön. Šarialakia sovelletaan muslimimaissa vain osittain, yleisimmin perhelainsäädännössä, mutta joissakin maissa myös rikoslaissa. Missään sitä ei sovelleta kokonaisuudessaan, eikä se missään ole ainoa laki.
Šarialain asema maanosittain > Aasia

Maat, joissa muslimit voivat halutessaan valita islamilaisen lain tai maallisen lain väliltä
Maat, joissa islamilaista lakia sovelletaan yksityisasioissa
Maat, joissa islamilainen laki koskee vain muslimeita
Maat, joissa islamilainen laki ei täysimääräisesti koske ei-muslimeja
| Värikoodi | Valtio | Šarialain asema | Viitteet |
| --- | --- | --- | --- |
|  |  Afganistan | Šarialaki on käytössä kokonaisuudessaan valtion lainsäädännössä. |  |
|  |  Azerbaidžan | Šarialakia ei ole käytössä missään lainsäädännön muodossa. |  |
|  |  Bahrain | Islamilainen laki koskee vain muslimeita. |  |
|  |  Bangladesh | Šarialaki on käytössä vain perhelainsäädännössä. |  |
|  |  Brunei | Šarialaki on käytössä kokonaisuudessaan valtion lainsäädännössä. |  |
|  |  Filippiinit | Šarialaki on käytössä vain perhelainsäädännössä. |    |
|  |  Intia | Šarialaki on käytössä vain perhelainsäädännössä. |  |
|  |  Irak | Šarialaki on käytössä kokonaisuudessaan valtion lainsäädännössä. |     |
|  |  Iran | Šarialaki on käytössä kokonaisuudessaan valtion lainsäädännössä. |  |
|  |  Israel | Šarialaki on käytössä vain perhelainsäädännössä. |  |
|  |  Jemen | Šarialaki on käytössä kokonaisuudessaan valtion lainsäädännössä |    |
|  |  Jordania | Šarialaki on käytössä vain perhelainsäädännössä. |    |
|  |  Kazakstan | Islamilaista lakia sovelletaan joissakin yksityisasioissa. |  |
|  |  Kirgisia | Islamilaista lakia sovelletaan joissakin yksityisasioissa. |  |
|  |  Kuwait | Šarialaki on käytössä vain perhelainsäädännössä. |  |
|  |  Libanon | Šarialaki on käytössä vain perhelainsäädännössä. |  |
|  |  Malediivit | Šarialaki on käytössä kokonaisuudessaan valtion lainsäädännössä. |  |
|  |  Malesia | Šarialaki on käytössä vain perhelainsäädännössä. |  |
|  |  Oman | Šarialaki on käytössä vain perhelainsäädännössä. |  |
|  |  Pakistan | Šarialaki on käytössä kokonaisuudessaan valtion lainsäädännössä. |   |
|  |  Qatar | Šarialaki on käytössä kokonaisuudessaan valtion lainsäädännössä. |   |
|  |  Saudi-Arabia | Šarialaki on käytössä kokonaisuudessaan valtion lainsäädännössä. |   |
|  |  Singapore | Šarialaki on käytössä vain perhelainsäädännössä. |  |
|  |  Sri Lanka | Šarialaki on käytössä vain perhelainsäädännössä. |  |
|  |   Syyria | Šarialaki on käytössä vain perhelainsäädännössä. |  |
|  |  Tadžikistan | Islamilaista lakia sovelletaan joissakin yksityisasioissa. |  |
|  |  Turkki | Šarialaki ei ole käytössä missään lainsäädännön muodossa. |  |
|  |  Turkmenistan | Islamilaista lakia sovelletaan joissakin yksityisasioissa. |   |
|  |  Uzbekistan | Islamilaista lakia sovelletaan joissakin yksityisasioissa. |  |
|  |  Yhdistyneet arabiemiraatit | Islamilainen laki koskee vain muslimeita. |  |
Šarialain asema maanosittain > Afrikka

Maat, joissa muslimit voivat halutessaan valita islamilaisen lain tai maallisen lain väliltä
Maat, joissa islamilaista lakia sovelletaan joissakin yksityiselämän asioissa
Maat, joissa islamilainen laki koskee vain muslimeita
Maat, joissa islamilaista lakia ei täysimääräisesti sovelleta ei-muslimeihin
| Värikoodi | Valtio | Šarialain asema | Viitteet |
| --- | --- | --- | --- |
|  |  Algeria | Šarialaki on käytössä vain perhelainsäädännössä. |  |
|  |  Benin | Šarialakia ei ole käytössä missään lainsäädännön muodossa. |  |
|  |  Burkina Faso | Šarialakia ei ole käytössä missään lainsäädännön muodossa. |  |
|  |  Djibouti | Šarialaki on käytössä vain perhelainsäädännössä. |  |
|  |  Egypti | Šarialaki on käytössä vain perhelainsäädännössä. |      |
|  |  Eritrea | Šarialaki on käytössä vain perhelainsäädännössä. |  |
|  |  Etiopia | Šarialaki on käytössä vain perhelainsäädännössä. |  |
|  |  Gabon | Šarialakia ei ole käytössä missään lainsäädännön muodossa. |  |
|  |  Gambia | Šarialaki on käytössä vain perhelainsäädännössä. |  |
|  |  Ghana | Šarialaki on käytössä vain perhelainsäädännössä. |  |
|  |  Guinea | Šarialakia ei ole käytössä missään lainsäädännön muodossa. |  |
|  |  Guinea-Bissau | Šarialakia ei ole käytössä missään lainsäädännön muodossa. |  |
|  |  Kamerun | Šarialakia ei ole käytössä missään lainsäädännön muodossa. |  |
|  |  Kenia | Šarialaki on käytössä vain perhelainsäädännössä. |   |
|  |  Komorit | Šarialaki on käytössä vain perhelainsäädännössä. |  |
|  |  Libya | Šarialaki on käytössä vain perhelainsäädännössä. |   |
|  |  Mali | Šarialakia ei ole käytössä missään lainsäädännön muodossa. |    |
|  |  Marokko | Šarialaki on käytössä vain perhelainsäädännössä. |   |
|  |  Mauritania | Šarialaki on käytössä kokonaisuudessaan valtion lainsäädännössä. |  |
|  |  Mauritius | Šarialaki on käytössä vain perhelainsäädännössä. |  |
|  |  Mosambik | Šarialakia ei ole käytössä missään lainsäädännön muodossa. |  |
|  |  Niger | Šarialakia ei ole käytössä missään lainsäädännön muodossa. |  |
|  |  Norsunluurannikko | Šarialakia ei ole käytössä missään lainsäädännön muodossa. |  |
|  |  Senegal | Šarialakia ei ole käytössä missään lainsäädännön muodossa. |   |
|  |  Sierra Leone | Šarialakia ei ole käytössä missään lainsäädännön muodossa. |  |
|  |  Somalia | Šarialaki on käytössä kokonaisuudessaan valtion lainsäädännössä. |  |
|  |  Sudan | Šarialaki on käytössä kokonaisuudessaan valtion lainsäädännössä. |   |
|  |  Tansania | Šarialaki on käytössä vain perhelainsäädännössä. |  |
|  |  Togo | Šarialakia ei ole käytössä missään lainsäädännön muodossa. |  |
|  |  Tšad | Šarialakia ei ole käytössä missään lainsäädännön muodossa. |  |
|  |  Tunisia | Šarialakia ei ole käytössä missään lainsäädännön muodossa. |   |
|  |  Uganda | Šarialaki on käytössä vain perhelainsäädännössä. |  |
Šarialain asema maanosittain > Afrikka > Etelä-Amerikka

Maat, joissa muslimit voivat halutessaan valita islamilaisen lain tai maallisen lain väliltä
Maat, joissa islamilaista lakia sovelletaan yksityisasioissa
Maat, joissa islamilainen laki koskee vain muslimeita
Maat, joissa islamilainen laki ei täysimääräisesti koske ei-muslimeja
| Värikoodi | Valtio | Šarialain asema | Viitteet |
| --- | --- | --- | --- |
|  |  Guyana | Islamilainen laki ei täysimääräisesti koske ei-muslimeja. |  |
|  |  Suriname | Islamilainen laki ei täysimääräisesti koske ei-muslimeja. |  |
Šarialain asema maanosittain > Eurooppa

Maat, joissa muslimit voivat halutessaan valita islamilaisen lain tai maallisen lain väliltä
Maat, joissa islamilaista lakia sovelletaan joissakin yksityisasioissa
Maat, joissa islamilainen laki koskee vain muslimeita
Maat, joissa islamilainen laki ei täysimääräisesti koske ei-muslimeja
| Värikoodi | Valtio | Šarialain asema | Viitteet |
| --- | --- | --- | --- |
|  |  Bosnia ja Hertsegovina | Šarialakia ei ole käytössä missään lainsäädännön muodossa. |  |
|  |  Britannia | Muslimit voivat halutessaan valita islamilaisen lain tai maallisen lain väliltä. |  |
|  |  Kreikka | Islamilaista lakia sovelletaan joissakin yksityisasioissa. |   |
|  |  Saksa | Islamilaista lakia sovelletaan joissakin yksityisasioissa. |  |
Šarialain asema maanosittain > Eurooppa > Alueelliset yksiköt

Maat, joissa muslimit voivat halutessaan valita islamilaisen lain tai maallisen lain väliltä
Maat, joissa islamilaista lakia sovelletaan joissakin yksityisasioissa
Maat, joissa islamilainen laki koskee vain muslimeita
Maat, joissa islamilainen laki ei täysimääräisesti koske ei-muslimeja
| Valtio | Värikoodi | Alueellinen yksikkö | Šarialain asema | Viitteet |
| --- | --- | --- | --- | --- |
|  Indonesia |  | Aceh | Šarialaki on käytössä kokonaisuudessaan alueen lainsäädännössä. |  |
|  Kreikka |  | Länsi-Traakia | Muslimit voivat halutessaan valita islamilaisen lain tai maallisen lain väliltä. |    |
|  Nigeria |  | Zamfara, Bauchi, Borno, Gombe, Jigawa, Kaduna, Kano, Katsina, Kebbi, Niger, Sokoto ja Yobe | Šarialaki on käytössä kokonaisuudessaan alueen lainsäädännössä. |   |
|  Nigeria |  | Borno, Gombe ja Yobe | Šarialaki on käytössä vain perhelainsäädännössä. |  |
|  Thaimaa |  | Yala, Narathiwat, Pattani ja Songkhla | Šarialaki on käytössä vain perhelainsäädännössä. |  |
|  Yhdistyneet arabiemiraatit |  | Dubai ja Ras Al Khaimah | Šarialaki on käytössä vain perhelainsäädännössä. |  |
Šarialain asema maanosittain > Eurooppa > Valtiot, joilla on vain vähän kansainvälistä tunnustusta

| Värikoodi | Valtio tai alue | Šarialain asema | Viitteet |
| --- | --- | --- | --- |
|  |  Kosovo | Šarialakia ei ole käytössä missään lainsäädännön muodossa. |  |
|  |  Palestiina | Šarialaki on käytössä perhelainsäädännössä. |  |
|  |  Pohjois-Kyproksen turkkilainen tasavalta | Šarialakia ei ole käytössä missään lainsäädännön muodossa. |  |
|  |  Saharan demokraattinen arabitasavalta | Šarialaki on käytössä perhelainsäädännössä. |  |
|  |  Somalimaa | Šarialaki on käytössä perhelainsäädännössä. |  |
Šarialait eri maissa
  Islamilaisen yhteistyöjärjestön valtiot, joissa šarialaki ei ole käytössä missään lainsäädännön muodossa
  Valtiot, joissa šarialaki on käytössä perhelainsäädännössä (kuten avioliitossa, avioerossa, perinnönjaossa ja lasten suojelussa)
  Valtiot, joissa šarialaki on käytössä kokonaisuudessa (myös rikoslaissa)
  Valtiot, joissa šarialaki on käytössä vain alueellisesti
Šarialain käyttö Nigeriassa:

  Šarialaila ei ole roolia oikeuslaitoksessa
  Šarialaki koskee vain perhelainsäädäntöä
  Šarialakia sovelletaan täysimääräisesti, mukaan lukien rikosoikeudessa
Länsi-Traakia Itä-Kreikassa, jossa šarialaki on käytössä islamilaisen lain ja maallisen lain välillä
Šarialain käyttö Indonesiassa:
  Šarialailla ei ole roolia oikeuslaitoksessa
  Šarialakia sovelletaan täysimääräisesti, mukaan lukien rikosoikeudessa
Šarialain käyttö Arabiemiraateissa:
  Šarialakia sovelletaan vain perhelainsäädännössä
  Šarialakia sovelletaan täysimääräisesti, mukaan lukien rikosoikeudessa
Šarialain käyttö Thaimaassa:
  Alueet, joilla šarialaki on käytössä perhelainsäädännössä (kuten avioliitossa, avioerossa, perinnönjaossa ja lasten suojelussa)
Erle Stanley Gardner

Erle Stanley Gardner
Erle Stanley Gardner (1889-1970) oli yhdysvaltalainen lakimies ja tuottelias dekkarikirjailija. Hän julkaisi salapoliisiromaaneja myös salanimillä A. A. Fair, Kyle Corning, Charles M. Green, Carleton Kendrake, Charles J. Kenny, Les Tillray ja Robert Parr. Suomennoksia on tehty hänen omalla nimellään ja nimellä A. A. Fair kirjoittamistaan kirjoista.
Gardner opiskeli oikeustiedettä vain vuoden, mutta avasi pian oman toimiston, suoritti tarvittavat kokeet ja toimi vuosikymmeniä itseoppineena asianajajana.
 Hän koki elämän liian tylsäksi ja alkoi kirjoittaa kioskikirjallisuutta salanimillä.
Gardnerin mestarillisin luomus oli rikoksia ratkova asianajaja Perry Mason, josta hän kirjoitti yli 80 romaania. Perry Masonin menestyksen myötä Gardner saattoi vähentää kioskikirjallisuuden määrää.
Monet Perry Mason-kirjat ovat ilmestyneet suomeksi pehmeäkantisina Salama-sarjassa 1960-luvulla. Masonin seikkailuista tehtiin elokuvia ja televisiosarjoja, joita on nähty Suomenkin televisiokanavilla. Vuosina 1957–1966 filmatussa sarjassa pääosaa näytteli Raymond Burr.
Gardner kirjoitti nimellä A. A. Fair dekkarisarjaa, joka kertoo Cool & Lam -nimisestä yksityisetsivätoimistosta.